Datum: 7. 3. 2024

Informacijski pooblaščenec (v nadaljevanju: prekrškovni organ) izdaja po pooblaščeni uradni osebi …, državni nadzornici za varstvo osebnih podatkov, po uradni dolžnosti na podlagi drugega odstavka 51. člena in 46. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US; v nadaljevanju: ZP-1), ter 2. in 8. člena Zakona o Informacijskem pooblaščencu (Uradni list RS, št. 113/05 in 51/07 – ZUstS-A), v postopku o prekršku zoper pravno osebo **…** (matična številka: …, v nadaljevanju: ...) in njeno odgovorno osebo …,zaradi prekrškov po 1. točki prvega odstavka 91. člena in po drugem odstavku 91. členaZakona o varstvu osebnih podatkov (Uradni list RS, št. 94/07-UPB1 in 177/20, v nadaljevanju: ZVOP-1), naslednjo

**ODLOČBO O PREKRŠKU**

**Kršiteljici:**

1. **odgovorna oseba**:…, EMŠO: …, državljanka …, v času storitve prekrška zaposlena pri …,

 **je odgovorna**

**za dva (2) prekrška**

**po drugem odstavku 91. člena ZVOP-1 v zvezi s 1. točko prvega odstavka 91. člena ZVOP-1,**

ki ju je storila s tem, da je kot odgovorna oseba pravne osebe …., pri kateri je bila pooblaščena opravljati delo …, v …, od … nezakonito obdelovala osebne podatke … in od … nezakonito obdelovala osebne podatke …, in sicer njuna elektronska naslova … in … ter prometne podatke elektronske pošte, ki je v spodaj navedenem obdobju prispela na navedena naslova, in sicer tako, da navedenih elektronskih naslovov po prenehanju delovnih razmerij navedenim posameznicam v ... ni ukinila oziroma poskrbela za njihovo ukinitev temveč je podjetju … (matična številka: …), ki je za …. izvajalo storitve …, kar je vključevalo tudi storitev zagotavljanja poštnih predalov …, dala izrecna navodila na podlagi katerih je bila vsa elektronska pošta, ki je:

1. v obdobju od … do … prispela na elektronski naslov …, ki je pripadal … in
2. v obdobju od … do … prispela na naslov …, ki je pripadal …

preusmerjena na njen elektronski naslov (…), čeprav za takšno uporabo, posredovanje, sporočanje oziroma obdelavo osebnih podatkov … in … ni imela podlage v zakonu ali v osebni privolitvi posameznice, s čimer je v zgoraj navedenih obdobjih dvakrat (2), tj. za vsako posameznico posebej, kršila **prvi odstavek 8. člena ZVOP-1**.

Zgoraj opisana prekrška je … storila pri opravljanju dejavnosti ter v imenu in s sredstvi pravne osebe ..., pri kateri je bila pooblaščena opravljati dela in naloge …, zaradi česar na podlagi prvega odstavka 15. člena ZP-1 in prvega odstavka 15.a člena ZP-1 za navedeni prekršek odgovarja kot odgovorna oseba pravne osebe …

1. **odgovorna pravna oseba:** ..., …, …

**je odgovorna**

**za dva (2) prekrška**

**po 1. točki prvega odstavka 91. člena ZVOP-1,**

ki ju je njena odgovorna oseba … storila s tem, da je kot odgovorna oseba pravne osebe ..., ki je bila pri navedeni pravni osebi pooblaščena opravljati delo …, v …, od … do … nezakonito obdelovala osebne podatke … in od … do … nezakonito obdelovala osebne podatke …, in sicer njuna elektronska naslova … in … ter prometne podatke elektronske pošte, ki je v spodaj navedenem obdobju prispela na navedena naslova, in sicer tako, da navedenih elektronskih naslovov po prenehanju delovnih razmerij navedenim posameznicam v ... ni ukinila oziroma poskrbela za njihovo ukinitev temveč je podjetju ..., …, … (matična številka: …), ki je za ... izvajal storitve …, kar je vključevalo tudi storitev zagotavljanja poštnih predalov …, dala izrecna navodila na podlagi katerih je bila vsa elektronska pošta, ki je:

1. v obdobju od … do … prispela na elektronski naslov …, ki je pripadal … in
2. v obdobju od … do … prispela na naslov …, ki je pripadal …

preusmerjena na njen elektronski naslov (…), čeprav za takšno uporabo, posredovanje, sporočanje oziroma obdelavo osebnih podatkov … in … ni imela podlage v zakonu ali v osebni privolitvi posameznice, s čimer je v zgoraj navedenih obdobjih dvakrat (2), tj. za vsako posameznico posebej, **kršila prvi odstavek 8. člena ZVOP-1**.

… je opisana prekrška nezakonite obdelave osebnih podatkov zaposlenih posameznic storila pri opravljanju dejavnosti ter v imenu in s sredstvi pravne osebe ..., pri kateri je bila pooblaščena opravljati dela in naloge …, zaradi česar pravna oseba ... za navedene prekrške v skladu s prvim odstavkom 14. člena ZP-1 odgovarja kot odgovorna pravna oseba.

Kršiteljici odgovorni osebi se za prekršek po drugem odstavku 91. člena ZVOP-1 v povezavi s 1. točko prvega odstavka 91. člena ZVOP-1, za katerega je predpisana globa 830,00 eurov, ob upoštevanju drugega odstavka 2. člena ZP-1 in prvega odstavka 119. člena ZVOP-2 o uporabi milejšega predpisa, na podlagi 1. točke prvega odstavka 97. člena in ob uporabi tretjega odstavka 52. člena, prvega, drugega in tretjega odstavka 26. člena in 27. člena ZP-1, kršiteljici pravni osebi pa na podlagi 1. točke prvega odstavka 91. člena ZVOP-1 ter ob uporabi istih določb ZP-1,

**d o l o č i**

1. **odgovorni osebi pravne osebe** …**:**
* za prekršek nezakonite obdelave osebnih podatkov … pod točko I.1.) tega izreka: GLOBA v višini 200,00 eurov,
* za prekršek nezakonite obdelave osebnih podatkov … pod točko I.2.) tega izreka: GLOBA v višini 200,00 eurov,
1. **pravni osebi ...**:
* za prekršek nezakonite obdelave osebnih podatkov … pod točko II.1.) tega izreka: GLOBA v višini 4.170,00 eurov,
* za prekršek nezakonite obdelave osebnih podatkov … pod točko II.2.) tega izreka: GLOBA v višini 4.170,00 eurov.

Nato se v skladu z drugim odstavkom 27. člena ZP-1 v povezavi s prvim, drugim, tretjim in petim odstavkom 26. člena ZP-1 in ob upoštevanju 3. in 4. alineje drugega odstavka 17. člena ZP-1 kršiteljicama za vse navedene istovrstne prekrške v steku, namesto enotne sankcije (globe), ki bi v seštevku za odgovorno osebo … znašala 400,00 eurov, za odgovorno pravno osebo ... pa 8.340,00 eurov,

**i z r e č e**

**enotna sankcija:**

1. odgovorni osebi …: **GLOBA v znesku 300,00 eurov**;

2. odgovorni pravni osebi ...: **GLOBA v znesku 6.255,00 eurov**.

**Kršiteljica odgovorna oseba …** mora plačati **globo v višini 300,00 eurov** **na račun prejemnika: Informacijski pooblaščenec, IBAN prejemnika: SI56 0110 0845 0051 825,** BIC koda banke prejemnika:BSLJSI2X, koda namena: GOVT, namen plačila: 0609-6/2024/7 globa, referenca: SI11 12157-7120010-202426.

**Kršiteljica odgovorna pravna oseba ...** mora plačati **globo v višini 6.255,00 eurov na račun prejemnika: Informacijski pooblaščenec, IBAN prejemnika: SI56 0110 0845 0051 825,** BIC koda banke prejemnika:BSLJSI2X, koda namena: GOVT, namen plačila: 0609-6/2024/7 globa, referenca: SI11 12157-7120010-202424.

**Kršiteljica odgovorna oseba …** mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 **plačati sodno takso v višini 40,00 eurov. Sodno takso**, ki je kršiteljici za izrečeno globo odmerjena po tarifni številki 8111 Zakona o sodnih taksah (Uradni list RS, št. 37/08, s spr., v nadaljevanju: ZST-1) v višini 40,00 eurov **mora kršiteljica kot odgovorna oseba plačati** **na račun prejemnika: Informacijski pooblaščenec, IBAN prejemnika: SI56 0110 0845 0162 502,** BIC koda banke prejemnika:BSLJSI2X, koda namena: GOVT, namen plačila: 0609-6/2024/7 sodna taksa, referenca: SI11 12157-7120010-202427.

**Kršiteljica odgovorna pravna oseba ...** mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 **plačati sodno takso v znesku 625,50 eurov. Sodno takso**, ki je kršiteljici za izrečeno globo odmerjena po tarifni številki 8111 ZST-1 v višini 625,50 eurov **mora kršiteljica kot odgovorna pravna oseba plačati** **na račun prejemnika: Informacijski pooblaščenec, IBAN prejemnika: SI56 0110 0845 0162 502,** BIC koda banke prejemnika:BSLJSI2X, koda namena: GOVT, namen plačila: 0609-6/2024/7 sodna taksa, referenca: SI11 12157-7120010-202425.

Kršiteljici morata plačati **celotni znesek izrečene globe** **in sodno takso v petnajstih (15) dneh po pravnomočnosti odločbe o prekršku**. Po preteku roka za plačilo lahko kršiteljici pri organu, pristojnem za prisilno izterjavo (Finančna uprava Republike Slovenije), zaprosita za plačilo globe in stroškov postopka (sodne takse) v obrokih.

Če kršiteljici pravna in odgovorna oseba v določenem roku globe in stroškov postopka (sodne takse) ne bosta plačali, se bodo neplačana globa in stroški postopka (sodne takse) izterjali prisilno.

Če kršiteljica odgovorna oseba, ki bi bila zaradi svojega premoženjskega stanja oziroma zmožnosti za plačilo, upravičena do redne brezplačne pravne pomoči po materialnem kriteriju iz zakona, ki ureja brezplačno pravno pomoč, ne more plačati globe in stroškov postopka (sodne takse) v višini najmanj 300,00 eurov, lahko najpozneje do poteka roka za plačilo vloži pri organu, ki je izdal odločbo, predlog, da se plačilo globe in stroškov postopka (sodne takse) nadomesti z delom v splošno korist.

Sodišče odobri nadomestitev plačila globe in stroškov postopka z delom v splošno korist predlagatelju, ki bi bil upravičen do redne brezplačne pravne pomoči po materialnem kriteriju iz zakona, ki ureja brezplačno pravno pomoč.

**PRAVNI POUK:** Zoper odločbo o prekršku je dovoljena **zahteva za sodno varstvo**. Zahtevo **je treba pisno napovedati** **v roku osmih (8) dni** od prejema te odločbe pri Informacijskem pooblaščencu, Dunajska cesta 22, 1000 Ljubljana, sicer se šteje, da se je upravičenec do zahteve (kršitelj, zakoniti zastopnik oziroma zagovornik) odpovedal pravici do zahteve za sodno varstvo. Napoved zahteve se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev napovedi zahteve priporočeno po pošti ali neposredno pri organu, ki je izdal odločbo. Napovedana vložitev zahteve za sodno varstvo se lahko umakne do poteka roka za vložitev napovedi te zahteve.

Če upravičenec do zahteve za sodno varstvo v zakonskem roku vložitve te zahteve ne napove ali napoved

umakne, se šteje, da se je odpovedal pravici do zahteve za sodno varstvo.

Če nihče od upravičencev do zahteve za sodno varstvo te zahteve ne napove, prekrškovni organ ne izdela odločbe o prekršku z obrazložitvijo, ampak se šteje, da je z dnem vročitve odločbe brez obrazložitve vročena končna odločba, ki z iztekom roka za napoved zahteve za sodno varstvo postane pravnomočna.

Kadar vsaj eden od upravičencev do zahteve za sodno varstvo napove vložitev te zahteve, se pisna odločba o prekršku z obrazložitvijo izdela in odpošlje najpozneje v tridesetih (30) dneh po prejeti napovedi vložitve zahteve za sodno varstvo. Odločba z obrazložitvijo se v tem primeru vroči vsem upravičencem do zahteve za sodno varstvo.

Kršiteljica, ki ne napove zahteve za sodno varstvo zoper odločbo o prekršku, plača polovični znesek izrečene globe v roku osmih (8) dni po izteku roka za napoved zahteve za sodno varstvo (polovični znesek znaša za … 150,00 eurov, za ... pa 3.127,50 eurov), sicer mora plačati celoten znesek izrečene globe v roku, ki je določen v izreku te odločbe. V istem roku, ki je določen v izreku odločbe, mora plačati celoten znesek izrečene globe tudi kršitelj, ki napove zahtevo za sodno varstvo zoper odločbo, nato pa zahteve zoper odločbo z obrazložitvijo ne vloži.

Če kršitelj plača polovično globo pred iztekom roka za napoved zahteve za sodno varstvo, zahteva za sodno varstvo zoper odločbo ni dovoljena, razen v primeru, če je moral kršitelj plačati globo pred iztekom roka za napoved zahteve v skladu z določbami ZP-1.

Pod pogoji in v skladu s predpisi, ki urejajo finančno poslovanje prekrškovnega organa, lahko kršitelj plača globo in stroške postopka tudi z negotovinskim plačilnim sredstvom.

 ...

**Vročiti:**